गेहूं नहीं उठाया तो 13 जिलों के डीएफएससी से मांगा जवाब
गरीबोंको वितरित किए जाने वाले गेहूं को समय पर उठाने के मामले में फूड एंड सप्लाई डिपार्टमेंट के डायरेक्टर ने 13 जिलों के डीएफएससी से जवाब तलब किया है। उन्होंने इन सभी को लेटर भेजकर 30 दिसंबर तक गेहूं उठाने के आदेश दिए हैं। साथ ही इस बारे में पूरा रिकॉर्ड भी मुख्यालय भेजने के आदेश दिए हैं। भविष्य में स्टॉक समय पर उठाने के भी सख्त आदेश हैं। इस लेटर के बाद जिलों में हलचल है। अब आनन-फानन में अधिकारी एफसीआई गोदाम की तरफ रुख कर रहे हैं। उधर डिपो पर गेहूं का स्टॉक पहुंचने से लाखों लोग आज भी राशन का इंतजार कर रहे हैं।
एफसीआईसे उठाते हैं गेहूं
प्रदेशमें कई गेहूं खरीद एजेंसियां हैं। गेहूं को स्टोर कर रखने के लिए एफसीआई को कहा हुआ है। इसलिए सभी डिपो में एफसीआई के माध्यम से गेहूं का वितरण किया जाता है।
इसके लिए फूड एंड सप्लाई विभाग से रिलीज ऑर्डर चाहिए होता है। रिलीज ऑर्डर मिलने के बाद एफसीआई से गेहूं का स्टॉक भेजा जाता है।
समयनहीं उठा रहे स्टॉक
नियमानुसार19 दिसंबर तक गेहूं का स्टॉक उठ जाना चाहिए था। इसके बावजूद 13 जिलों में अभी तक दिसंबर का स्टॉक नहीं उठ पाया है। इस बारे में डायरेक्टर ने नाराजगी जाहिर की है। अब सभी जिलों को दो दिन में अपना स्टॉक एफसीआई गोदाम से उठाना होगा।
किस-किससे मांगा जवाब
प्रदेशके 13 जिलों के जिन डीएफएससी को समय पर गेहूं का स्टॉक उठाने के निर्देश दिए हैं उनमें फरीदाबाद समेत, अंबाला, हिसार, जींद, करनाल, कुरुक्षेत्र, कैथल, मेवात, पानीपत, पलवल, पंचकूला, सिरसा यमुनानगर शामिल हैं।
^13 जिलों के डीएफएससी से डायरेक्टर ने 30 दिसंबर तक स्टॉक उठाने के आदेश दिए हैं। हमारे जिले में टारगेट को पूरा कर लिया जाएगा। अगर हमें एफसीआईए 10 हजार क्विंटल रोज दे दे तो 4 से 5 दिन में ही स्टॉक उठ जाएगा लेकिन ऐसा होता नहीं है। मैं खुद एफसीआई जाकर इस बारे में बात करूंगा। -रामोतार,डीएफएससी, फरीदाबाद।
2.42 लाख कार्डधारक
^फरीदाबादजिले में 2.42 लाख ऐसे राशनकार्डधारक हैं जिन्हें प्रतिमाह राशन मिलता है। इन सभी कार्डधारकों को हाल ही में ऑनलाइन किया गया है। 2.42 लाख कार्डधारकों से उनके परिवार के 10 लाख 51 हजार सदस्य जुड़े हैं। अभी बीपीएल , एएवाई और अन्य प्राथमिक परिवार के अंतर्गत कार्डधारकों को राशन दिया जाता है। उन्हें काफी कम रेट पर डिपो होल्डर के माध्यम से राशन देते हैं।
रोज 5 हजार मिलते हैं कट्टे
फरीदाबादके डीएफएससी रामोतार के अनुसार हमें रोज केवल 5 हजार कट्टे ही दिए जाते हैं, ये नाकाफी हैं। इससे अधिक गेहूं का स्टॉक मिलता ही नहीं। हमारे जिले में 48 हजार क्विंटल प्रतिमाह गेहूं की जरूरत है। हम एफसीआई से स्टॉक उठा लें लेकिन वहां लेबर की समस्या है। इसलिए समय पर स्टॉक नहीं उठ पाता। इस बारे में एफसीआई अधिकारियों से बात की जाएगी। हम 80 फीसदी तक गेहूं का स्टॉक उठा चुके हैं। 30 दिसंबर तक हर हालत में पूरा स्टॉक उठा लेंगे। डीएफएससी के अनुसार यहीं एफसीआई गोदाम पर लेबर की कमी होने के चलते कई बार हम पलवल से गेहूं का स्टॉक मंगाते हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva mar_Deva hin_Deva hin_Deva hin_Deva